གསས་མཁར་རིན་པོ་ཆེ་ཐིག་ལེ་དབྱིངས་ཆེན་གཡུང་
དྲུང་ཡོངས་རྫོགས་གཡུང་དྲུང་བསྡོམ་རྒྱུད་ཀྱི་
དཔལ་གསང་བ་འདུས་པ་དོན་གྱི་རྒྱུད་
ལས་སྲིད་པ་གླེང་གཞིའི་ལེའུ་
བཞུགས་སོ༔ ༔
༄༅། །གཡུང་དྲུང་ལྷ་ཡི་སྐད་དུ་ན༔ མུ་ཡེ་ཨ་དཀར་ཧ་ར་པ་ཏ་ཡ༔ པྲ་ཕུད་
རདྣ་སྤུངས་སོ་སྨྲར༔ ཐོ་ཐོ་ཡེ་ཡེ་ཏན་ཏྲ་སྨྲར༔ བོད་སྐད་དུ༔ གསས་མཁར་རིན་པོ་
ཆེ་ཐིག་ལེ་དབྱིངས་ཆེན་སྤྱི་སྤུངས་གབ་པ་དགུ་སྒྲིལ་གཡུང་དྲུང་ཡོངས་སུ་རྫོགས་པ་
དཔལ་གསང་བ་འདུས་པ་དོན་གྱི་རྒྱུད་ཅེས་བྱ་བ༔ སྟོན་པ་ཀུན་ཏུ་བཟང་པོ་འོད་
དཀར་གནས་འཛིན་ལ་ཕྱག་འཚལ་ལོ༔༔
འདི་སྐད་བདག་གིས་ཐོས་པའི་དུས་ཅིག་ན༔ བཞི་བཅུ་རྩ་ལྔ་ཐིག་པའི་ཡང་གོང་༔
རང་བཞིན་མི་འགྱུར་དབྱིངས་ཀྱི་ཞིང་ཁམས༔ བོན་ཉིད་བདལ་པ་ཆེན་པོའི་དབྱིངས་
ཆེན༔ ཁྲི་འཕང་དགུ་འདབ་ཀྱི་གོང་མ༔ མཁའ་ཀློང་དབྱིངས་གསུམ་མཉམ་པའི་ཡུལ་
ཆེན་པོ༔ འཕེལ་འགྲིབ་འཇིག་བྲལ་མེད་པ་འོག་མིན་གྱི་ཞིང་༔ གསལ་འགྲིབ་སྐྱེ་
འགགས་མེད་པ་གཡུང་དྲུང་གི་དབྱིངས་སུ༔ རྒྱ་ཆད་ཕྱོགས་ལྟུང་མེད་པ་ཐིག་ལེ་
དབྱིངས་ཆེན་གྱི་གསས་མཁར་ཞེས་བྱ་བ༔ རྒྱུ་རིན་པོ་ཆེ་མེ་དང་༔ ཆུ་དང་ས་དང་
75

གསུང་རབ་སྒོ་མཛོད་རིན་པོ་ཆེའི་གླེགས་བམ། 143
རླུང་ལ་སོགས་པ་མཚན་མའི་རྫས་ལས་མ་གྲུབ་པ༔ མ་བརྩལ་ལྷུན་གྲུབ་རང་འབྱུང་
ཡིད་བཞིན་གཏེར་ཆེན་ལས་གྲུབ་པ༔ ཞིང་ཁམས་དང་གཞལ་ཡས་ཆེན་པོ་སྟེ་ས་
དཀར་ལ་ཁོད་བསྙོམས་པ༔ རང་བཞིན་དྲི་མ་དང་བྲལ་བ༔ དབྱིངས་གཡུང་དྲུང་
ཡོངས་སུ་རྫོགས་པའི་དོན་དང་སྦྱར་ཏེ་གྲུ་བཞིར་འདུག་པ༔ བོན་ཉིད་འགྱུར་བ་མེད་
ས་དབྱིངས་ཆེན་པོའི་རྨིང་གཞི་ལ༔ ཡེ་ཤེས་འོད་དུ་གསལ་བ་མཁའ་ཡི་ཡ་གད་གདེང་
བ༔ ཀུན་འབྱུང་རྣམ་པར་དག་པ་ཀློང་གི་དྲྭ་བརྩེགས་འབར་ཞིང་༔ ཐབས་ཤེས་འདུ་
འབྲལ་མེད་པའི་དར་བུ་ཁད་ལ་ཟ་ར་ཚགས་འཕྲུལ་བ༔ དབྱིངས་ཆེན་དབྱེ་རུ་མེད་
པའི་བུམ་པ་ནི་བོན་ཉིད་ཕྱོགས་འཛིན་དང་བྲལ་བའི་ཀུན་ནས་ཟླུམ་པ༔ ཡེ་ཤེས་རང་
འོད་གསལ་བའི་ཁོང་སེང་ལ༔ མཁའ་ཀློང་རིག་པའི་འོད་ལྔ་འཕྲོ་བ༔ བླ་མེད་དོན་
དང་ལྡན་པའི་བྱ་འདབ་ལ་དུས་གསུམ་ནུབ་པ་མེད་པའི་ཏོག་དབལ་མཛེས་པ༔ ཀློང་
ཆེན་འགྱུར་བ་མེད་པའི་གྲ་མདུད་ལ༔ གཡུང་དྲུང་ཐིག་ལེ་འོད་ཀྱི་ཐོག་ཕུབས་པ༔
ཚད་མེད་རྣམ་པ་བཞི་ཡི་སྒོ་མོ་ལ༔ ཐུགས་རྗེ་རྒྱུན་གནས་བཞིའི་འོད་ཟེར་འཕྲོ་བ༔
དེ་ལྟ་བུའི་རང་བཞིན་མི་འགྱུར་དབྱིངས་ཀྱི་ཕོ་བྲང་ཆེན་པོའི་དབུས་སུ༔ སྣ་ཚོགས་
སྐྱོན་བྲལ་གྱི་ཁྲི་དང་མ་ཆགས་པདྨའི་གདན་རྒྱ་ཆེན་པོར་བཤམས་པ༔ གཞན་ཡང་མུ་
ཁྱུད་དང་འཁོར་ཡུག་གླིང་དང་བཅས་པས་བསྐོར་བ་བར་འཁྱམས་དང་བསྐྱེད་མོ་
ཚལ༔ རིག་རྟགས་དང་ཕྱོགས་བསྣམས་ལ་སོགས་བཀོད་པའི་ཁྱད་པར་བསམ་གྱི་མི་
ཁྱབ༔ བརྗོད་ཀྱི་མི་ནུས་རྒྱ་ཁྱོན་ཚད་ལས་འདས་པ༔ དེ་དག་གི་དབུས་ཀྱི་གདན་
བཤམས་པའི་སྟེང་དུ༔ ཡེ་ཉིད་ལྷ་ཀུན་ཏུ་བཟང་པོ་གཤེན་ལྷ་འོད་དཀར༔ ཀུན་ལ་
སྣང་བ༔ ཡོངས་ལ་ཁྱབ་པ༔ རྣམ་པར་མཁྱེན་པ་དེ་ཉིད༔ སྐུ་སྣང་ལ་རང་བཞིན་
མེད་པ་ཡོངས་སུ་གསལ་བས་ཁྱབ་པ༔ ཞལ་ཕྱོགས་བཅུ་ཡོངས་སུ་གཟིགས་པས་
མཁའ་ཀློང་དབྱིངས་གསུམ་མཁྱེན་པ༔ རྣམ་མཁྱེན་དེ་ལ་ལྷན་སྐྱེས་ཡེ་སྲིད་ཀྱི་ལྷ་ཀུན་
76

དཔལ་གསང་བ་འདུས་པ་དོན་གྱི་རྒྱུད།
ཏུ་བཟང་མོ་དང་༔ གཞན་ཡང་ཡེ་ཤེས་ལྔ་དང་ཚོགས་བརྒྱད་ཀྱི་འཁོར་དཔག་ཏུ་
མེད་པ་དང་སྣང་མེད་དཔེ་ལ་འདས་པའི་ངང་དུ་ཐབས་གཅིག་ཏུ་བཞུགས་སོ༔༔
དེའི་ཚེ་དེའི་དུས་ན༔ བསྐལ་པའི་རྐྱེན་དང་༔ འབྱུང་བའི་རྒྱུ་དང་༔ སྲིད་པའི་ལས་
ཀྱང་བསམ་གྱི་མི་ཁྱབ་པ་ཞིག་ཆགས་ཤིང་འཇིག་གོ༔ སེམས་ཅན་གྱི་འཕེལ་འགྲིབ་
དང་སྟོན་པའི་སྐུ་བསྟན་པའི་བོན༔ གདུལ་བྱའི་འཕྲིན་ལས་སོགས་བསམ་གྱི་མི་ཁྱབ་
པ་ཞིག་དར་ཞིང་རྒྱས་སོ༔༔ དེ་ལྟར་དུ་སེམས་ཅན་ལས་སྐལ་ལྡན་སྟེ་རྒྱུ་ལྡན་པ་རྣམས་
ཀྱི་བསྒོ་སྐལ་དང་༔ འབྱུང་བ་དེ་ལྟ་བུའི་རྒྱུན་མཐུན་གྱི་བྱེད་ལས་དང་༔ བསྐལ་པ་དེ་
ལྟ་བུར་ཡར་མར་འགྲིབ་པའི་རྐྱེན་གྱི་ཆགས་གནས་མང་དུ་བྱུང་ངོ་༔༔ རེས་ཤིག་ན་སྔ་
མ་དེ་རྣམས་ནི་རྫོགས༔ ཕྱི་མ་ཡང་མ་ཆགས་པའི་བར་དེར༔ སྟེང་དང་འོག་མེད་པ༔
ཕྱོགས་དང་མཚམས་མེད་པ༔ མཐའ་དང་མུ་མེད་པ༔ ནམ་མཁའ་ལྟ་བུར་སྟོང་ལ་
ཡོངས་སུ་རྒྱ་མ་ཆད་པ་ཐུག་འཕྲད་དུ་གནས་སོ༔༔ འོག་མིན་གཡུང་དྲུང་གི་དབྱིངས་
ནི་འཕོ་འགྱུར་དང་འཇིག་འབྲལ༔ སྔ་ཕྱི་དང་ཐོག་མཐའ༔ འགྱུར་ནུབ་དང་གསལ་
འགྲིབ༔ ཆེ་ཆུང་དང་འབྲི་གང་མེད་པར་གནས་སོ༔༔ དེ་དུས་སེམས་ཅན་ལས་འཕྲོ་
མེད་པ་རྣམས་ནི་སྟོན་པའི་ཐུགས་རྗེ་དང་༔ ཐར་པའི་རྐྱེན་གྱི་བསྐུལ་ནས་བསྐལ་པ་
རིན་པོ་ཆེའི་ཤུགས་ཀྱི་རྟགས་པ་གཡུང་དྲུང་གི་ས་རུ་འཁོད་དོ༔༔ སེམས་ཅན་ལས་
འཕྲོ་ཞན་པ་ལས་འཕྲོ་མེད་པ་ལས་ཀྱིས་མནར་བ་རྣམས་ནི་འགྲོ་བའི་རྟེན་གནས་
འཇིག་པ་སྟོང་ཞེན་ཡིད་འཕྱོ་བའི་སྡུག་བསྔལ་སྦྱང་དགོས་པས་སྟོན་པ་མུ་ཕྱོད་ལ་
གནས་སོ༔༔ དེའི་ཚེ་ལྷན་སྐྱེས་ཡེ་སྲིད་ཀྱི་ལྷ་ཀུན་ཏུ་བཟང་མོ་ཞེས་བྱ་བ་དེས༔ སྟོན་པ་
ལ་ཏིང་འཛིན་ཡིད་སྤྲུལ་གྱི་མཆོད་པ་དཔག་ཏུ་མེད་པ་ཕུལ་ནས༔ སྐྱེ་མེད་མཐའ་
བྲལ་ཀློང་ནས་འགགས་མེད་བརྗོད་བྲལ་དབྱངས་ཀྱི༔ གཉིས་མེད་ཚིག་གི་བསྐུལ་པ༔
ཁྱབ་བདལ་སྟོན་མཆོག་ཨེ་མ་ཧོ༔ ཉིད་ཀྱི་ཏིང་འཛིན་བརྗོད་ལས་འདས༔ བརྗོད་
77

གསུང་རབ་སྒོ་མཛོད་རིན་པོ་ཆེའི་གླེགས་བམ།
143
འདས་སྟོན་མཆོག་རིན་པོ་ཆེ༔ སྣང་མེད་དཔེ་འདས་མཆོད་ཆེན་དང་༔ སྨྲ་བསམ་
བརྗོད་བྲལ་ཚིག་ལ་དགོངས༔ མ་བརྩལ་ལྷུན་གྲུབ་སྟོན་པ་ཡི༔ སྐྱེ་འགགས་མཐའ་
བྲལ་འགྲོ་དོན་དུ༔ བྲི་གང་མེད་པར་མཛད་དུ་གསོལ༔ སྟོང་ཞེན་ཐར་པ་བགྲོད་དུ་
གསོལ༔ ཞེས་ཞུས་པས་ཡེ་སྲིད་ཀྱི་ལྷ་ཀུན་ཏུ་བཟང་པོ་ཉིད༔ བློ་འདས་ཀྱི་ངང་ནས་
ཏིང་འཛིན་ལས་བཞེངས་སོ༔༔ དེ་ཡང་བཞེངས་པའི་ཚུལ་ནི་གཡུང་དྲུང་ཡོངས་སུ་
རྫོགས་པའི་སར་གནས་པས༔ རང་བཞིན་མེད་པ་གསུང་བཞི་ཀུན་ཏུ་གྲགས་པ༔
འཁྲུལ་པ་མེད་པའི་ཐུགས་བཞི་མ་བཅོས་ཡོངས་ལ་ཁྱབ་པ༔ ལེགས་པར་འབྱུང་བའི་
ཡོན་ཏན་བཞི་ངོ་མཚར་རྨད་དུ་བྱུང་བ༔ ལྷུན་གྱི་གྲུབ་པའི་འཕྲིན་ལས་བཞི་མ་རྩལ་
ལྷུན་གྱིས་གྲུབ་པ༔ དེ་ལྟར་ལོངས་སྤྱོད་རྒྱན་གྱི་ཕྱག་རྒྱ་ཉི་ཤུ་རྩ་ལྔ་བཞེངས་ཤིང་༔
གཞན་ཡང་འགྱུར་བ་མེད་པའི་གཙུག་དགུ་དུས་གསུམ་ནུབ་པ་མེད་པའི་གནས་པ༔
ཆེ་བའི་སྙན་དགུ་ཀུན་ལས་ཁྱད་པར་འཕགས་པ༔ མཁྱེན་པའི་ཡེ་ཤེས་དྲུག་ཅུ་རྩ་
གཉིས་ཀྱི་དུས་གསུམ་གྱི་མུན་སྨག་གསལ་བ༔ ཏིང་འཛིན་ཡན་ལག་བརྒྱད་བཅུ་རྩ་
ལྔའི་མ་རིག་རྨོངས་པའི་བློ་འབྱེད་པ༔ ཚངས་པའི་དབྱངས་དྲུག་ཅུའི་འཁོར་བའི་མྱ་
ངན་སངས་པ༔ མཚན་བཟང་པོ་སུམ་ཅུ་རྩ་གཉིས་ཀྱི་འགྲོ་དྲུག་དངས་བ་འདྲེན་པ༔
དཔེ་བྱད་བཟང་པོ་བརྒྱད་བཅུ་གྱ་གཅིག་ཕུན་སུམ་ཚོགས་པའི་དོན་དང་ལྡན་པ༔ ཆེ་
བའི་ཡོན་ཏན་བརྒྱ་དང་བཞི་བཅུའི་འགྲོ་བ་ཀུན་གྱི་དབུལ་འཕོངས་སེལ་བ༔ ངེས་
པའི་ཐོ་ཡིག་བཞི་བཅུ་རྩ་ལྔས་ལྐུགས་པའི་ཁ་འབྱེད་པ༔ འཕྲིན་ལས་ཀྱི་བཀོད་པ་བརྒྱ་
དང་ཉེར་ལྔའི་འགྲོ་བ་གང་ལ་གང་འདུལ་གྱི་ཞལ་བསྟན་ཞིང་༔ ལྷན་ནེར་གནས་པ་
མཉམ་པ་ཁྱབ་བདལ་དུ་གསལ་བ༔ ལྷང་ངེར་གནས་པས་མཚན་དཔེའི་གཟི་བྱིན་དུ་
འབར་བ༔ ལྷམ་མེར་གནས་པས་ངོ་མཚར་ཕུལ་དུ་བྱུང་བ་སྟེ༔ དེ་ལྟ་བུའི་མི་གཡོ་བ་
དམིགས་པ་མེད་པ༔ མཉམ་པར་བཞག་པ༔ བརྗོད་དང་བྲལ་བ༔ སྤྲོས་པ་ཟད་པ་
78

དཔལ་གསང་བ་འདུས་པ་དོན་གྱི་རྒྱུད།
བོན་གྱི་སྐུ་ལས་འགྲོ་བ་གང་ལ་གང་འདུལ་གྱི་སླད་དུ་ཞི་བ་ལས་ཀྱི་སྤ་བསྐོང་བ་དང་༔
ཉོན་མོངས་ཁ་ཟག་གི་གཉེན་པོར་དྲག་པོ་ལས་ཀྱི་དབལ་བསྟན་པའི་ཕྱིར་དུ་བོན་སྐུ་
ཀུན་ཏུ་བཟང་པོ་རྒྱལ་བ་ཀུན་འདུས་སུ་སྤྲུལ་པའི་ཞལ་བསྟན་པ་དང་༔ གསུང་ལྷ་
ཀུན་སྣང་ཁྱབ་པའི་རྫུ་འཕྲུལ་གྱི་སྲིད་པའི་བརྟེན་གནས་སྤྲོ་བ་དང་༔ ཐུགས་གཤེན་
རབ་བླ་མ་ཀུན་ཏུ་བཟང་པོ་གཡུང་དྲུང་འཆང་ཆེན་པོའི་དབང་དུ་ཞུགས་ནས་འཁོར་
འདས་དུས་གཅིག་གི་མཐའ་བརྩན་པར་མཛད་དེ་དགོངས་ནས་རྫོགས་སྐུའི་བཀོད་པ་
ངེས་པ་ལྔ་དང་ལྡན་པ༔ བཞེངས་པས་ལོག་རྟོགས་གི་ཚོགས་འཇོམས་པ༔ དྲག་ཚད་
བཅུ་གཅིག་གི་གཡུང་དྲུང་སྐུ་ལ་གང་གིས་བསྐྱེད་དུ་མི་ཚུགས་པ་དང་༔ འཕྲོ་འདུའི་
ཆོ་འཕྲུལ་དྲུག་གི་གང་ལ་བྱ་བའི་དམིགས་འཇོམས་པ་དང་༔ སྤྲོ་བའི་འོད་ཟེར་ཤར་
བས་མུན་པ་བཞི་ཡི་དམིག་ལས་རྒྱལ་བ་དང་༔ སྐུ་མདུན་རྒྱབ་མེད་པས་འཁོར་
འདས་སྒྲིབ་པ་བྲལ་བ་དང་༔ ཞལ་ཕྱོགས་བཅུ་ཡོངས་ལ་གཟིགས་པས་བླ་གབ་སྤང་
སྟེ་སེམས་ཅན་དོན་ལ་དགོངས་པ་སོགས་ཚད་ལས་འདས་ཤིང་༔ བརྗོད་ཀྱི་མི་ནུས་
པའི་ཚུལ་བསྟན་ནས་སངས་རྒྱས་ཀྱི་ཞིང་ནས༔ སེམས་ཅན་གྱི་དོན་ལ་བུ་གཅིག་གི་མ་
ལྟར་དགོངས་ཏེ༔ ཐུགས་ཉིད་ནམ་མཁའི་ངོག་ལྟ་བུ་ལས་ཐུགས་རྗེ་ཉི་མའི་འོད་ལྟ་
བུའི་ཀུན་ལ་ཁྱབ་པར་མཛད་དོ༔༔ དེ་བཞིན་དབྱིངས་ཤེས་དབྱེར་མེད་ཀྱི་ངོ་བོ་ལ༔
ཐབས་ཤེས་དབྱེར་མེད་ཀྱི་སྐུར་བསྟན་པའི་ཚུལ་མཛད་ནས་ནམ་མཁའི་ལྷ་མོ་གསལ་
བྱེད་གདོས་བྲལ་མ་གཉིས་སུ་མེད་པར་མཛད་དོ༔༔ དེ་ཡང་ཁྱབ་བདལ་བདེ་བ་ཆེན་
པོའི་ངང་དུ་བཞུགས་ནས་གསལ་བ་ཆེན་པོའི་ས་ལ་ལོངས་སྤྱོད་རྫོགས་པའི་སྐུར་སྤྲུལ་
ལོ༔༔ དེ་ལ་འཁོར་ནི་འོད་དཀར་གནས་འཛིན་དང་༔ གཤེན་ལྷ་འོད་དཀར་དང་༔
ཨ་ཏི་མུ་ཝེར་དང་༔ མ་པང་དབྱིངས་ཆེན་དང་༔ བྱེ་བྲག་དངོས་མེད་དང་༔ མགོན་
ལྷ་དཀར་པོ་དང་༔ འོད་དཀར་དཔག་མེད་དང་༔ མཁའ་འགྱིང་དཀར་པོ་དང་༔
79

གསུང་རབ་སྒོ་མཛོད་རིན་པོ་ཆེའི་གླེགས་བམ། 143
འདུ་འབྲལ་མེད་པའི་ཡུམ་བརྒྱད་ལ་སོགས་འགྲོ་བ་འདྲེན་པའི་ལྷ་ཚོགས་གྲངས་མེད་
པའི་འཁོར་དང་ཐབས་གཅིག་ཏུ་བཞུགས་སོ༔༔ དེ་ནས་འགྲོ་བའི་དོན་དུ་རྫོགས་པའི་
སྐུར་བཞེངས་པ་དེས་ཐུགས་དགྱེས་པར་མཛད་དེ་ཞལ་འཛུམ་མདངས་བསྟན་ནས་
གསུང་ཕྱུང་བ༔ ཉོན་ཅིག་ལྷ་མོ་གསལ་བྱེད་མ༔ ནམ་མཁའ་ལྟ་བུ་གདོས་དང་བྲལ༔
སྟོང་ཞེན་བར་དོ་འཁྱམས་པ་ཡི༔ སེམས་ཅན་དོན་དུ་དགོངས་པ་ལེགས༔ ཞུས་པའི་
དོན་དེ་སྐབས་སུ་རན༔ འཁོར་འདས་མུན་སྣང་གཉིས་པོ་དེས༔ ཐ་དད་སོ་སོར་མི་
མཚོན་ཏེ༔ ཐམས་ཅད་ཐམས་ཅད་ང་ཡི་དབྱིངས༔ བསྐྱེད་པ་ཐིམ་པ་ཡུམ་གྱི་ཀློང་༔
སྐྱེ་འགག་མཐའ་བྲལ་ལྷུན་གྱིས་གྲུབ༔ གང་ཡང་བཟང་ངན་སྤང་བླང་མེད༔ དེ་དུས་
འདི་ཞེས་བྱ་བ་ཀུན༔ ཐར་པ་བྱ་བའི་ལམ་མེད་པས༔ སངས་རྒྱས་སྒམ་པོས་མཛད་
པ་མེད༔ འཁོར་བ་བྱ་བའི་གནས་མེད་པས༔ སེམས་ཅན་སྒྲིན་བུའི་བཅོས་སླད་མེད༔
ཅིར་མེད་སྣང་བའི་འོད་པོ་ཆེ༔ དེ་ལ་རིག་པའི་བཅུད་ཤར་ཏེ༔ འོད་ལྔའི་དཀྱིལ་
འཁོར་རབ་རྫོགས་པས༔ སངས་རྒྱས་བྱ་བ་མིང་ཙམ་གྲགས༔ དེ་ནས་རྟོགས་དང་མ་
རྟོག་བྱུང་༔ ཐར་ལམ་ཞེས་བྱའི་བྲོད་པ་དང་༔ འཁོར་བ་ཞེས་བྱའི་ཡུལ་དག་དང་༔
མ་རིག་ཞེས་བྱའི་འཁྲུལ་པ་དང་༔ བག་ཆགས་ཞེས་བྱའི་འབྲས་བུ་དང་༔ སྡུག་བསྔལ་
ཞེས་བྱའི་གདོས་པ་སོགས༔ འཁོར་བའི་བཀོད་པ་བསམ་མི་ཁྱབ༔ དེ་ལ་ཐུགས་རྗེས་
འདུལ་བའི་ཕྱིར༔ ཐབས་ལ་བསྟན་ཏེ་རྟེན་གནས་སྤྲོ༔ འཁོར་བ་ཇི་སྲིད་མ་སྟོང་བར༔
དེ་སྲིད་འགྲོ་དོན་བདག་གིས་བྱ༔ ཞེས་གསུངས་ནས་ཞལ་ནས་ཨ་ཡཾ་རཾ་མཾ་ཁཾ་བྲྀ་༔
དཔག་མེད་རང་འབྱུང་གི་སྒྲ་ལས་བསྐལ་སྲིད་འབྱུང་བའི་སྙིང་པོ་དེ་དག་ནམ་མཁའ་
སྟོང་པའི་ཀློང་དུ་གསུང་ཕྱུང་བའི་ཞལ་དང་བུན་བུན་ལས་སྤྲོས་སོ༔༔ སྤྲོས་པའི་ཡི་གེ་
ཨ་ཡི་ཤུགས་བསྐྱེད་པའི་འོད་ཀྱི་རང་འཁོར་གཅིག་ཏུ་སྲིད་དོ༔༔ འཁོར་ལོ་དེ་ཡང་
རང་གི་རང་བསྒྱུར་བའི་སྟོབས་ལས༔ སྤྲོས་པའི་ཡི་གེ་ཡཾ་གི་ཤུགས་སྟོབས་དང་ལྷ་ཀུན་
80

དཔལ་གསང་བ་འདུས་པ་དོན་གྱི་རྒྱུད།
ཏུ་བཟང་པོའི་ཐུགས་རྗེ་ལས༔ རླུང་ཕྱད་ཕྱོད་དུ་སྲིད༔ རླུང་གིས་རླུང་བསྐུལ་བས་
འདེག་པར་བྱེད་པའི་རླུང་རིན་པོ་ཆེ་ཞེས་བྱ་བ༔ རླུང་གི་དཀྱིལ་འཁོར་ཁ་དོག་ལྗང་གུ་
འོག་གཞི་རྡོ་རྗེ་རྒྱ་གྲམ་གྱི་བརྟན་ཞེས་བྱ་བ༔ ནང་སྙིང་མཐིང་ནག་རྡོ་རྗེ་རྒྱ་གྲམ་ཀྱི་
ཚུལ་ལ༔ གཞུ་ཡི་དབྱིབས་བ་དན་དང་བཅས་པ་ཡང་ཁ་དོག་དུད་ཁ་ལ་ཉི་མའི་ཟེར་
ལྟ་བུར་འདུག་པར་སྲིད་དོ༔༔ རླུང་དེས་སྟོབས་དང་ཤུགས་གཡོས་པས་ཁོ་རང་གི་
ངད་པའམ་བྱེ་བྲག་གི༔ བསྐྱེད་པར་བྱེད་པར་རླུང་དང་༔ འབྱེད་པར་བྱེད་པའི་རླུང་
དང་༔ སྨིན་པར་བྱེད་པའི་རླུང་དང་༔ དྲོ་བར་བྱེད་པའི་རླུང་དང་༔ འཐོར་བར་
བྱེད་པའི་རླུང་དང་༔ བསྡུད་པར་བྱེད་པའི་རླུང་ལ་སོགས་རླུང་གི་བྱེ་བྲག་གྲངས་མེད་
དུ་བྱུང་ངོ་༔༔ རླུང་དེ་གཡོ་བའི་ཤུགས་ལས་སྤྲོས་པའི་ཡིག་གེ་རཾ་གྱི་ཤུགས་སྟོབས་དང་
ལྷ་ཀུན་དུ་བཟང་པོའི་ཐུགས་རྗེ་ལས་དྲོད་ལྷམ་ལྷན་དུ་སྲིད༔ དེ་ཇེ་དྲག་ཏུ་སོང་བའི་
མེ་འབར་བའི་དྲོད་ཅན་སྨིན་པར་བྱེད་པའི་མེ་རིན་པོ་ཆེ་ཞེས་བྱ་བ༔ མེ་ཡི་དཀྱིལ་
འཁོར་དམར་ལ་ཟླུམ་པ་ནང་སྙིང་དམར་ནག་པདྨ་འདབ་བརྒྱད་ཚུལ་དུ་ཚར་ཚགས་
ཀྱིས་ཟེག་མེ་འཐོར་བར་སྲིད་དོ༔༔ མེ་དེ་ཡི་སྟོབས་དང་རེག་པའི་ངད་གཡོ་པས་ཁོ་
རང་གི་ངད་པའམ་བྱེ་བྲག་གི་བསྐྱེད་པར་བྱེད་པའི་མེ་དང་༔ སྨིན་པར་བྱེད་པའི་མེ་
དང་༔ གསལ་བར་བྱེད་པའི་མེ་དང་༔ འཕེལ་བར་བྱེད་པའི་མེ་དང་༔ སྲེག་པར་
བྱེད་པའི་མེ་དང་༔ བསྒྲལ་བར་བྱེད་པའི་མེ་དང་༔ འབྱིན་པར་བྱེད་པའི་མེ་དང་༔
ཁ་དོག་ལྡན་པའི་སྒྲོན་མེ་ལ་སོགས་མེ་ཡི་བྱེ་བྲག་གྲངས་མེད་དུ་འབྱུང་༔ ཚ་བར་བྱེད་
པའི་མེ་དང་༔ གྲང་བར་བྱེད་པའི་རླུང་གིས་གཡོ་བའི་ཤུགས་ཀྱི་འཐབ་པའི་བར་ནས་
སྤྲོས་པའི་ཡི་གེ་མཾ་གི་སྟོབས་ཤུགས་དང་༔ ལྷ་ཀུན་ཏུ་བཟང་པོའི་ཐུགས་རྗེ་ལས་རླན་
ཟིལ་དང་ཆུ་རུ་སྲིད་དོ༔༔ ཆུ་ཡི་ནུས་པ་གོང་འཕེལ་དུ་སོང་བས་གསོ་བར་བྱེད་པའི་ཆུ་
རིན་པོ་ཆེ་ཞེས་བྱ་བ༔ ཆུ་ཡི་དཀྱིལ་འཁོར་ཟླུམ་པོ་ཁ་དོག་སྔོན་པོ་འཁོར་ལོ་ལྔ་སྐོར་ལྦུ་
81

གསུང་རབ་སྒོ་མཛོད་རིན་པོ་ཆེའི་གླེགས་བམ།
143
བ་ཚལ་བུར་ཆགས་པར་སྲིད་དོ༔༔ ཆུ་དེའི་སྟོབས་དང་ཤུགས་བསྐྱེད་པའི་ཁོ་རང་གི་
ངད་པའི་བྱེ་བྲག་གི་བག་ཆགས་འཁྲུ་བར་བྱེད་པའི་ཆུ་དང་༔ སྒྲིབ་པ་དག་པར་བྱེད་